**John Francis Dodge** (født 25. oktober 1864, død 14. januar 1920) var en amerikansk bilfabrikant, pioner og medstifter av Dodge Brothers Company.

Biografi
--------

Dodge ble født i Niles i Michigan hvor faren drev et støperi og mekanisk verksted.

I 1886 flyttet Dodge-familien til Detroit hvor John og Horace fikk arbeid på en fabrikk for dampkjeler. I 1894 fikk de jobb som maskinister ved Dominion Typograph Company i Windsor i Canada.. Mens John var salgsmann med talent for forretninger, var Horace den fødte mekaniker med oppfinnsom hjerne.[] Han oppfant og patenterte et innkapslet og støtsikkert kulelager.[] I 1897 arrangerte Dodge en avtale for sønnene sine med en tredjeperson som investor om å starte en sykkelfabrikk. Etter få år solgte de sykkelfabrikken og i 1900 brukte de midlene fra salget til å starte sitt eget mekaniske verksted i Detroit.

I verkstedets første år begynte brødrene å produsere bildeler. I 1902 vant de en kontrakt om å bygge drivakslen og kardangenen for Oldsmobil. De laget motorer for Henry Ford 
og gjorde en avtale som omfattet aksjeposter i det nye Ford Motor Company. Innen 1910 var John Dodge og hans bror så vellykkede at de bygde en ny fabrikk i Hamtramck i Michigan.

I de neste ti år (1903–1913) var brødrene utelukkende leverandør til Ford Motor Company og Dodge ble visepresident i Ford Company. Han forlot Ford i 1913 og i 1914 dannet han og Horace Dodge Brothers for å bygge sine egne biler. De begynte å bygge lastebiler for USAs forsvar før starten på første verdenskrig, og i oktober 1917 bygde de sin første personbil. Ved krigens slutt bygde de og markedsførte de både biler og lastebiler.

På grunn av sitt temperament og ofte ubehagelige oppførsel, ble Dodge sett på som sosialt uakseptabel for den velstående eliten i Detroit.[] Ikke desto mindre, hans formue gjorde ham til et innflytelsesrikt medlem i samfunnet og han ble aktiv i Det republikanske parti (USA) og i Michigans politiske liv.[]

Familie
-------

Brødrene Dodge var sønner av en maskinist, Daniel Rugg Dodge (1819–1897) og Maria Duval Casto (1823–1906). Maria var Daniels andre kone.

De hadde en eldre søster: Della Ione (1863–1936) og en eldre havlbror, Charles Frontier Dodge (1855-1926), og en halvsøster, Laura Belle (1858-?) fra Daniels første ekteskap med Lorinda Gould (1820–1860).

Dodge giftet seg med den canadiske Ivy Hawkins (1864–1901) i september 1892. De fikk tre barn:

* Winifred (1894–1980)
* Isabel Cleves (1896–1962)
* John Duval Dodge (1898–1942)

Etter Ivy (Hawkins) Dodges død av tuberkulose giftet han seg i all hemmelighet med Isabelle Smith (hans husholderske) i Walkerville i Ontario den 8. desember 1902.. De ble separert i 1905 og i stillhet skilt i 1907, deres giftemål ble holdt hemmelig til etter hans tredje kone døde. Kort tid etter skilsmissen fra Isabelle giftet Dodge med sin sekretær, Matilda Rausch (1883–1967) og fikk tre barn med Matilda:

* Frances Matilda (1914–1971)
* Daniel George (1917–1938)
* Anna Margaret (1919–1924)

I 1908 kjøpte Dodge og Matilda land i Meadow Brook Farms nær Rochester i Michigan. På Meadow Brook utviklet deres eldste barn, Frances sin kjærlighet for hester, noe som førte til at hun kjøpte Castleton Farm i Lexington i Kentucky, hvor hun drev en av de ledende stutterier i USA.[] Dodges datter Isabel etablerte Brookmeade Stable. Det ble en av de største aktører i hesteveddeløp med rasehester og hadde flere vinnerhester, inklusiv Cavalcade og Sword Dancer som ble innlemnet i U.S. Racing Hall of Fame.[] Fem år etter Dodges død i 1920 giftet Matilda seg med Alfred Wilson og de bygde Meadow Brook Hall på sin eiendom i Rochester.

Hans sønnesønns sønn er filmprodusenten John F. Dodge III.

Død og etterminne
-----------------

I januar 1920 pådro John og Horace seg influensa og lungebetennelse mens de var i New York City under spanskesyken. John døde den 14. januar 1920 på Ritz-Carlton hotell 55 år gammel. Han ble begravet i det egyptisk-lignende familiemausoleum i Detroits Woodlawn Cemetery mellom to Sphinxstatuer.

Horace døde den påfølgende desember, og i 1925 solgte enkene Dodge Brothers bilfabrikker til et investeringsfirma, Dillon Read, for 146 million dollar. Dodges nyfødte datter, Anna Margaret døde av meslinger før hun ble fem år gammel. Hans sønn, Daniel druknet ved Manitoulinøya etter å ha falt overbord mens han ble transportert til et hospital som følge av uhell med dynamitt. Han ble 21 år gammel og hadde nettopp giftet seg.

Etter Dodges død giftet Matilda seg med Alfred Wilson og adopterte hans to barn, Richard og Barbara Wilson. Matilda Dodge Wilson var viseguvernør Michigan en kort tid i 1940 under den republikanske guvernør Luren Dickinson.

I 1957 donerte Wilsons deres 1 500 acre (6,1 km²) Meadow Brook Farm, inklusive Meadow Brook Hall, Sunset Terrace og alle de andre bygninger og samlinger sammen med 2 millioner dollar til Michigan State University for å etablere en ny campus. I 1963 ble Michigan State University-Oakland gitt nytt navn: Oakland University.

Referanser
----------

1. 1 2   Roglo, Roglo person ID p=john;n=dodge;oc=1, oppført som John Dodge[Hentet fra Wikidata]
2. 1 2   GeneaStar, GeneaStar person-ID dodgej[Hentet fra Wikidata]
3. 1 2   Find a Grave, Find a Grave 288, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6dv47q0, besøkt 9. oktober 2017[Hentet fra Wikidata]
5. ↑   Geni.com[Hentet fra Wikidata]
6. 1 2 3  Hyde 2003, s. 46–48
7. ↑  Hyde 2005, s. 41–42
8. 1 2  Hyde 2005, s. 44
9. ↑  «John P. Dodge Dies at Ritz-Carlton. Detroit Manufacturer Was Stricken with Pneumonia at Automobile Show. His Brother Recovering as Minority Stockholders of Ford Company. They Won $60,000,000 Suit Against Henry Ford». *The New York Times*. 15. januar 1920. Besøkt 27. mars 2010. «John F. Dodge, the Detroit automobile manufacturer, who had been ill for a week with pneumonia in his apartments at the Ritz-Carlton, failed to survive the crisis of the attack and died last night at half past 10 o'clock. For some time before the end he was unconscious and unable to recognize his wife and daughters, who were with him.»
10. ↑  Hyde 2005, s. 117–18
11. ↑  Curcio 2000, s. 376
12. ↑  «MBH Home: Meadow Brook Hall». Oakland University. Arkivert fra originalen 26. april 2007.  «Arkivert kopi». Arkivert fra originalen 26. april 2007. Besøkt 30. januar 2016.
13. ↑  «Danny Dodge». *Mysteries of Canada*. Arkivert fra originalen 28. oktober 2014. Besøkt 30. januar 2016.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI
 |